Crna Gora

Glavni grad - Podgorica

DIREKCIJA ZA IMOVINU

Broj: 13-421/21- 13

Podgorica, 25. novembar 2021. godine

Na osnovu člana 34 stav 1 i člana 40 stav 1 Zakona o državnoj imovini (“Službeni list Crne Gore”, br. 21/09 i 40/11), Uredbe o prodaji i davanju u zakup stvari u državnoj imovini („Službeni list Crne Gore“, br. 44/10), Odluke o davanju u zakup poljoprivrednog zemljišta radi podsticaja poljoprivredne proizvodnje na teritoriji Glavnog grada (“Službeni list Crne Gore - opštinski propisi”, broj:16/20 i 26/21), Direkcija za imovinu Glavnog grada Podgorica, objavljuje:

**J A V N I P O Z I V**

**broj: 13/21**

**za davanje u zakup poljoprivrednog zemljišta radi podsticaja poljoprivredne proizvodnje na teritoriji Glavnog grada**

**I** - Predmet javnog poziva je davanje u zakup poljoprivrednog zemljišta radi podsticaja poljoprivredne proizvodnje na teritoriji Glavnog grada na period od 10 godina uz mogućnost produženja i to na sljedećim lokacijama:

1. **Dio katastarske parcele broj 2661 KO Dajbabe, ukupne površine 13.359,00m², evidentirane u listu nepokretnosti broj 56**,

 minimalna cijena zakupa za period od jedne godine iznosi **1,068.72€**.

1. **Katastarske parcele broj 656/1, 660/11, 808/1 i 808/2 KO Golubovci, ukupne površine 24.726,00m², evidentirane u listu nepokretnosti broj 508,**

 minimalna cijena zakupa za period od jedne godine iznosi **247.26€**.

1. **Katastarske parcele broj 9815, 9817, 9818, 9819, 9820, 9821, 9823 i 9824 KO Golubovci, ukupne površine 14.778,00m², evidentirane u listu nepokretnosti broj 508,**

minimalna cijena zakupa za period od jedne godine iznosi **118.22€**.

1. **Katastarska parcela broj 9832 i djelovi kat.par. broj 9833 i 9834 KO Golubovci, ukupne površine 8.474,00m², evidentirane u listu nepokretnosti 508,**

 minimalna cijena zakupa za period od jedne godine iznosi **67.79€**.

1. **Katastarske parcele broj 690/1 i 690/2 KO Golubovci, ukupne površine 19.876,00m², evidentirane u listu nepokretnosti broj 508,**

 minimalna cijena zakupa za period od jedne godine iznosi **198.76€**.

**II** - **OPŠTI USLOVI**

Pravo učešća po ovom pozivu imaju sva fizička i pravna lica sa teritorije Glavnog grada -Podgorica.

**Napomena**: Fizička lica koja ostvare pravo na zakup zemljišta po osnovu ovog poziva su dužna da se u roku od 30 dana od dana zaključivanja Ugovora o zakupu, registruju u Registru poljoprivrednih gazdinstava u Crnoj Gori. Ukoliko fizičko lice ne postupi u skladu sa navedenim, smatra se da je Ugovor raskinut i gubi pravo na povraćaj depozita.

Rok za dostavljanje ponuda je 15 dana od dana objavljivanja.

Ponude se predaju u zapečaćenom omotu **Direkciji za imovinu Glavnog grada Podgorica, ul. Jovana Tomaševića 2A**, sa naznakom “Za prikupljanje ponuda za javni poziv br.13/21 - ne otvaraj”, **zaključno sa danom 10. decembar 2021. godine do 15h.**

Ponuda treba da sadrži:

* tačan naziv i adresu ponuđača,
* oznaku lokacije sa brojevima kat. parcela, na koju se ponuda odnosi,
* ponuđenu cijenu zakupa lokacije izraženu u eurima za period od jedne godine,
* broj žiro računa za vraćanje depozita,
* pečat i potpis ovlašćenog lica za pravna lica, odnosno potpis ponuđača za fizička lica;investicioni program sa detaljnim osvrtom na sistem proizvodnje;održivost proizvodnje (ekološki/organski aspekt), visinu investicije;
* pisanu izjavu ovjerenu od strane notara, kojom se obavezuje da će 80% ukupno zakupljene površine biti pod zasadom i da će sa sprovođenjem investicionog programa započeti najkasnije za 6 mjeseci od dana zaključivanja Ugovora.

Učesnici postupka **dužni su** kao garanciju učešća dostaviti dokaz o uplati iznosa depozita u visini od 50% od ponuđene cijene zakupa lokacije za period od jedne godine na račun trezora Glavnog grada - Podgorica br. 540-2663-13 kod Erste banke ili dostaviti garanciju banke bez prigovora naplativu na prvi poziv.

Tenderska dokumentacija (Grafički prikaz predmetnih lokacija i Skica lica mjesta) za navedene parcele može se preuzeti svakog radnog dana u prostorijama **Sekretarijata za podršku biznis zajednici (ul. Vuka Karadžića br. 41)** , u periodu od 09.00 do 14.00 časova – kontakt osoba Maja Kostić – tel. 020/625-190.

Za otkup tenderske dokumentacije potrebno je uplatiti iznos od 20,00 eura na žiro račun Budžeta Glavnog grada - Podgorica br. 540-2663-13 kod Erste banke.

Učesnici postupka prikupljanja ponuda **dužni su** uz ponudu dostaviti lične podatke za:

* fizička lica: ime i prezime, adresa stanovanja, matični broj, odnosno broj lične karte ili pasoša, (fizička lica koja su već registrovana kao poljoprivredni proizvođači dužna su da dostave dokaz o tome)
* za pravna lica: naziv i sjedište, izvod iz CRPS-a za domaća privredna društva, odnosno dokaz o registraciji izdat od strane nadležnog organa kod kojeg je pravno lice registrovano za ostala pravna lica.

Sva priložena dokumenta dostavljaju se u originalu ili ovjerenoj kopiji.

Ponuda se može odnositi samo **na jednu lokaciju**.

Zemljište iz ovog Javnog poziva daje se u viđenom stanju i zakupac se ne može pozivati na fizičke nedostatke.

Zemljište iz ovog Javnog poziva daje se u zakup isključivo za poljoprivrednu djelatnost i ne može se koristiti u druge svrhe.

Zakupac je duzan da nakon isteka perioda zakupa vrati zemljiste u prvobitno stanje.

Isto lice može podnijeti ***samo jednu ponudu***.

Učesnici postupka mogu zajedno dati ponudu za konkretnu lokaciju, pri čemu dostavljaju i pismo namjere o zajedničkom apliciranju.

U slučaju da najpovoljnije ponude za pojedine lokacije imaju isti broj bodova prednost ima ponuda koja je ranije protokolisana.

Neblagovremene, nepotpune i neuredne ponude neće se razmatrati.

Ukoliko učesnik postupka sa najpovoljnijom ponudom odustane od ponude nakon otvaranja ponuda gubi pravo na povraćaj depozita.

Postupak po ovom javnom pozivu za konkretnu lokaciju će se proglasiti neuspjelim ukoliko više od dva prvorangirana ponuđača odustanu od ponude ili ne prihvate potpisivanje ugovora u ostavljenom roku.

Povraćaj sredstava depozita izvršiće se u roku od 7 (sedam) dana od dana sprovedenog postupka.

**III** - **KRITERIJUMI ZA IZBOR NAJPOVOLJNIJIH PONUDA**

• najveća ponuđena cijena................................. 20 bodova;

• investicioni program........................................80 bodova

- Sistem proizvodnje: 0-25 bodova

- Održivost proizvodnje (ekološki /organski aspekt): 0-15 bodova

- Visina investicije: 0-40 bodova

**IV** - **NAČIN I USLOVI PLAĆANJA**

* Najpovoljniji ponuđač je dužan da sa Direkcijom za imovinu Glavnog grada Podgorica zaključi ugovor o zakupu, u roku od 8 (osam) dana od dana dostavljanja odluke. Ukoliko najpovoljniji ponuđač ne zaključi ugovor u predviđenom roku ili ne plati zakupninu za lokaciju u predviđenom roku, gubi pravo na istu, kao i pravo na povraćaj depozita.
* Zakupnina se plaća unaprijed posebno za svaku godinu trajanja zakupa.
* Najpovoljnijem ponuđaču, depozit se uračunava u iznos zakupnine.
* Zakupci su dužni da u periodu od 6 mjeseci od dana zaključenja ugovora o zakupu lokacije započnu sa obavljanjem djelatnosti, u suprotnom ugovor će se raskinuti u kom slučaju zakupac gubi pravo na povraćaj uplaćene zakupnine.

**V** - **SPROVOĐENJE POSTUPKA**

Otvaranje ponuda sprovešće se dana 14. decembra 2021. godine, sa početkom u 13 časova, u zgradi Gradskog parlamenta – multimedijalna sala, ulica Njegoševa br.20, Podgorica.

Obavještenje o izboru najpovoljnijeg ponuđača dostaviće se učesnicima postupka u roku od 8 dana od dana otvaranja ponuda.

Sve dodatne informacije možete dobiti na kontakt telefon: 020/625-628; 020/625-190; 020/665-041 ili putem e-mail-a: maja.kostic@podgorica.me i/ili edina.serhatlic@podgorica.me.

Ponuđači zainteresovani za obilazak lokacija koje su predmet zakupa, moraju zakazati termin obilaska predmetnih lokacija na neki od gore navedenih kontakata.